Τροποποιημένη πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την τροποποίηση της απόφασης του Συμβουλίου 1999/733/EΚ σχετικά με τη χορήγηση συμπληρωματικής μακροοικονομικής χρηματοδοτικής συνδρομής στην πρώην Γιουγκοσλαβική Δημοκρατία της Μακεδονίας (υποβληθείσα από την Επιτροπή σύμφωνα με το άρθρο 250, παράγραφος 2 της συνθήκης ΕΚ)

ΑΙΤΙΟΛΟΓΙΚΗ ΕΚΘΕΣΗ

Στις 8 Νοεμβρίου 1999, το Συμβούλιο αποφάσισε να χορηγήσει στην πρώην Γιουγκοσλαβική Δημοκρατία της Μακεδονίας (fYRoM)) συμπληρωματική μακροοικονομική χρηματοδοτική συνδρομή ύψους 80 εκατ. ευρώ κατά ανώτατο όριο, που περιλαμβάνει μια επιστρεπτέα συνιστώσα ανερχόμενη σε 50 εκατ. ευρώ κατά ανώτατο όριο και μια μη επιστρεπτέα συνιστώσα ανερχόμενη σε 30 εκατ. ευρώ κατά ανώτατο όριο (απόφαση του Συμβουλίου 1999/733/EΚ). Η εφαρμογή της συνδρομής αυτής καθυστέρησε λόγω των δυσχερειών που αντιμετωπίστηκαν για την επίτευξη συμφωνίας σχετικά με μια νέα συμφωνία stand-by μεταξύ των αρχών της χώρας και του ΔΝΤ, η οποία τελικά επιτεύχθηκε τον Νοέμβριο του 2000. Η πρώτη δόση ύψους 30 εκατ. ευρώ εκταμιεύτηκε στα τέλη του 2000.

Λόγω της καθυστέρησης στην εφαρμογή της κοινοτικής μακροοικονομικής χρηματοδοτικής συνδρομής, στις 19 Σεπτεμβρίου 2001 η Επιτροπή αποφάσισε (COM (2001) 519 τελικό) να προτείνει στο Κοινοβούλιο και το Συμβούλιο την τροποποίηση της απόφασης 1999/733/ΕΚ έτσι ώστε να παραταθεί η περίοδος εφαρμογής μέχρι τα τέλη του 2002. Το συνολικό ποσό της συνδρομής παρέμεινε αμετάβλητο.

Το Κοινοβούλιο αναγνώρισε τον επείγοντα χαρακτήρα της πρότασης και θα εκδώσει τη γνώμη του για το θέμα αυτό στις 23 Οκτωβρίου.

Στο διάστημα που μεσολάβησε, οι αρχές της πρώην Γιουγκοσλαβικής Δημοκρατίας της Μακεδονίας διεξάγουν διαπραγματεύσεις με το ΔΝΤ σχετικά με ένα νέο μακροοικονομικό πλαίσιο. Κατά τη διάρκεια των διαπραγματεύσεων αυτών, σύμφωνα με τις προκαταρκτικές εκτιμήσεις του ΔΝΤ, έχουν προκύψει νέες ανάγκες εξωτερικής χρηματοδότησης. Σύμφωνα με τις προκαταρκτικές εκτιμήσεις των αναγκών εξωτερικής χρηματοδότησης, πρόκειται για ένα χρηματοδοτικό έλλειμμα περίπου 76 εκατ. δολαρίων ΗΠΑ το 2000 και σχεδόν 100 εκατ. δολαρίων ΗΠΑ το 2002. Οι πόροι που θα εκταμιευθούν στο πλαίσιο του πακέτου των 80 εκατ. ευρώ δεν επαρκούν για την εξασφάλιση μιας κατάλληλης κοινοτικής στήριξης προς τη χώρα αυτή.

Μετά την υπογραφή της συμφωνίας-πλαισίου από τα κυριότερα πολιτικά κόμματα της χώρας στις 13 Αυγούστου, η Επιτροπή δήλωσε ότι είναι πρόθυμη να χορηγήσει συμπληρωματική συνδρομή ύψους 30 εκατ. ευρώ για τη στήριξη της διαδικασίας ειρήνης, με την προϋπόθεση ότι θα εφαρμοστεί ικανοποιητικά η συμφωνία-πλαίσιο, παραδείγματος χάρη, με την υιοθέτηση ορισμένων τροποποιήσεων του συντάγματος και του νόμου σχετικά με την τοπική αυτοδιοίκηση. Από το ποσό αυτό, 12 εκατ. ευρώ θα προέλθουν από το πρόγραμμα συνδρομής CARDS, ενώ 18 εκατ. ευρώ θα μπορούσαν να χορηγηθούν ως συμπληρωματική μακροοικονομική χρηματοδοτική συνδρομή με τη μορφή μη επιστρεπτέας ενίσχυσης.

Στις 16 Οκτωβρίου ολοκληρώθηκε η διαβούλευση με την Οικονομική και Δημοσιονομική Επιτροπή, η οποία εξέδωσε ευνοϊκή γνώμη.

Συνεπώς, βάσει του άρθρου 250(2) της συνθήκης, επέρχονται δυο τροποποιήσεις στην πρόταση της Επιτροπής COM(2001) 519 τελικό. (1) Η προτεινόμενη μη επιστρεπτέα συνιστώσα της συνδρομής αυξάνεται από το συνολικό ποσό των 30 εκατ. ευρώ σε 48 εκατ. ευρώ. (2) Λαμβάνοντας υπόψη την ανάγκη εκταμίευσης της συνδρομής σε διαδοχικές δόσεις, οι οποίες θα υπόκεινται στην τήρηση κατάλληλων όρων, η προτεινόμενη ημερομηνία λήξης παρατείνεται μέχρι τα τέλη του 2003.

Το Συμβούλιο καλείται να εγκρίνει την προαναφερθείσα πρόταση της Επιτροπής όπως έχει τροποποιηθεί.

2001/0213 (CNS)

Τροποποιημένη πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την τροποποίηση της απόφασης του Συμβουλίου 1999/733/EΚ σχετικά με τη χορήγηση συμπληρωματικής μακροοικονομικής χρηματοδοτικής συνδρομής στην πρώην Γιουγκοσλαβική Δημοκρατία της Μακεδονίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 308,

την πρόταση της Επιτροπής [1],

[1] ΕΕ C , , σ. .

τη γνώμη του Ευρωπαϊκού Κοινοβουλίου [2],

[2] ΕΕ C , , σ. .

Εκτιμώντας τα ακόλουθα:

(1) Η απόφαση του Συμβουλίου 1999/733/EΚ [3] προβλέπει τη χορήγηση συμπληρωματικής μακροοικονομικής χρηματοδοτικής συνδρομής στην πρώην Γιουγκοσλαβική Δημοκρατία της Μακεδονίας που περιλαμβάνει μια επιστρεπτέα συνιστώσα ύψους 50 εκατ. ευρώ σε κεφάλαιο κατά ανώτατο όριο και μια μη επιστρεπτέα συνιστώσα ύψους 30 εκατ. ευρώ κατά ανώτατο όριο.

[3] ΕΕ L 294, 16.11.1999, σ. 31-32

(2) Η συνδρομή αυτή δεν μπόρεσε να τεθεί σε εφαρμογή έγκαιρα λόγω δυσχερειών που παρουσιάστηκαν στην επίτευξη συμφωνίας για μια νέα συμφωνία stand-by μεταξύ της πρώην Γιουγκοσλαβικής Δημοκρατίας της Μακεδονίας και του Διεθνούς Νομισματικού Ταμείου (ΔΝΤ).

(3) Η πρώην Γιουγκοσλαβική Δημοκρατία της Μακεδονίας είναι αποφασισμένη να συνεχίσει την πορεία οικονομικής σταθεροποίησης και μεταρρύθμισης και η χώρα εξακολουθεί να έχει ανάγκη εξωτερικής χρηματοδοτικής στήριξης εκτός από εκείνη που μπορεί να χορηγηθεί από τα διεθνή χρηματοδοτικά ιδρύματα.

(4) Η απόφαση του Συμβουλίου 1999/733/ΕΚ δεν επιτρέπει τη χορήγηση μη επιστρεπτέας συνδρομής μετά το έτος 2000.

(5) Η Επιτροπή πραγματοποίησε διαβουλεύσεις με την Οικονομική και Δημοσιονομική Επιτροπή πριν την υποβολή της παρούσας πρότασης.

ΑΠΟΦΑΣΙΖΕΙ:

Άρθρο μόνο

Η απόφαση 1999/733/EΚ τροποποιείται ως εξής:

1. Η παράγραφος 3 του άρθρου 1 αντικαθίσταται από το εξής κείμενο: "Η μη επιστρεπτέα ενίσχυση στο πλαίσιο της συνδρομής ανέρχεται σε 48 εκατ. ευρώ κατά ανώτατο όριο."

2. Προστίθεται το νέο άρθρο 6: "Η παρούσα απόφαση λήγει την 31η Δεκεμβρίου 2003."

Βρυξέλλες,

Για το Συμβούλιο

Ο Πρόεδρος

ΔΗΜΟΣΙΟΝΟΜΙΚΟ ΔΕΛΤΙΟ

1. τιτλοσ τησ δρασησ

Συμπληρωματική μακροοικονομική χρηματοδοτική συνδρομή στην πρώην Γιουγκοσλαβική Δημοκρατία της Μακεδονίας.

2. κονδυλιο του προϋπολογισμού

Μη επιστρεπτέα συνιστώσα της συνδρομής

B7-548: Μακροοικονομική αρωγή στις χώρες των Δυτικών Βαλκανίων.

Επιστρεπτέα συνιστώσα της συνδρομής

Κονδύλιο B0-211 το οποίο αφορά την εγγύηση του κοινοτικού προϋπολογισμού και τα προγράμματα δανειοληπτικών πράξεων που συνάπτει η Κοινότητα με σκοπό την παροχή χρηματοδοτικής συνδρομής σε τρίτες χώρες της Κεντρικής και Ανατολικής Ευρώπης.

3. νομικη βαση

Άρθρο 308 της συνθήκης.

4. περιγραφη και αιτιολογηση του μετρου

α) Περιγραφή της ενέργειας

Χορήγηση κοινοτικού δανείου (που θα χρηματοδοτηθεί με δανεισμό της Κοινότητας στις διεθνείς κεφαλαιαγορές) ανώτατου ποσού 50 εκατ. ευρώ, και μη επιστρεπτέας ενίσχυσης ανώτατου ποσού 48 εκατ. ευρώ (που θα χρηματοδοτηθεί από το γενικό προϋπολογισμό) στην πρώην Γιουγκοσλαβική Δημοκρατία της Μακεδονίας για τη στήριξη των μεταρρυθμιστικών προσπαθειών των αρχών και την άμβλυνση των κοινωνικών συνεπειών των οικονομικών διαταραχών που προκάλεσε η κρίση του Κοσσυφοπεδίου.

Το Δεκέμβριο του 2000 χορηγήθηκε μια πρώτη δόση της μη επιστρεπτέας συνδρομής ύψους 20 εκατ. ευρώ καθώς και δάνειο ύψους 10 εκατ. ευρώ.

β) Αιτιολόγηση της ενέργειας

Η βιωσιμότητα της εξωτερικής θέσης της πρώην Γιουγκοσλαβικής Δημοκρατίας της Μακεδονίας εξαρτάται σε μεγάλο βαθμό από την παροχή εξωτερικής χρηματοδοτικής συνδρομής από επίσημες πηγές.

5. ταξινομηση τησ δαπανησ

Μη επιστρεπτέα ενίσχυση: μη υποχρεωτική δαπάνη, διαχωριζόμενες πιστώσεις.

Δάνειο: υποχρεωτική δαπάνη.

6. φυση τησ δαπανησ

Μη επιστρεπτέες ενισχύσεις (επιχορήγηση σε ποσοστό 100%), που θα εκταμιευθούν σε δυο τουλάχιστον διαδοχικές δόσεις.

Δυνητική ενεργοποίηση της εγγύησης του προϋπολογισμού για τη σύναψη δανειοληπτικής πράξης της Κοινότητας με την οποία θα χρηματοδοτηθεί το δάνειο στην πρώην Γιουγκοσλαβική Δημοκρατία της Μακεδονίας.

7. δημοσιονομικεσ επιπτωσεισ

α) Μέθοδος υπολογισμού

Ο υπολογισμός του ποσού της συνδρομής που θεωρείται αναγκαία βασίζεται σε εκτιμήσεις για τις ανάγκες εξωτερικής χρηματοδότησης της πρώην Γιουγκοσλαβικής Δημοκρατίας της Μακεδονίας που δεν καλύπτονται από άλλες πηγές.

Για το χορηγούμενο δάνειο στο πλαίσιο της συνδρομής, προτείνεται η εγγραφή ένδειξης "προς υπόμνηση", δεδομένου ότι δεν αναμένεται να καταστεί αναγκαία η ενεργοποίηση της εγγύησης του προϋπολογισμού και, εν πάση περιπτώσει, το ποσό και η χρονική στιγμή μιας ενδεχόμενης χρησιμοποίησης αυτού του κονδυλίου του προϋπολογισμού δεν μπορούν να προσδιοριστούν εκ των προτέρων.

β) Επιπτώσεις της ενέργειας στις πιστώσεις παρέμβασης

Το κονδύλιο του προϋπολογισμού που αντιστοιχεί στη μη επιστρεπτέα συνιστώσα της συνδρομής θα ενεργοποιηθεί εφόσον διαπιστωθεί η τήρηση ορισμένων όρων οικονομικής πολιτικής που θα συμφωνηθούν με τις αρχές της πρώην Γιουγκοσλαβικής Δημοκρατίας της Μακεδονίας.

Το κονδύλιο του προϋπολογισμού που αντικατοπτρίζει την εγγύηση του προϋπολογισμού για το χορηγούμενο δάνειο θα ενεργοποιηθεί μόνο σε περίπτωση πραγματικής χρησιμοποίησης της εγγύησης.

γ) Χρηματοδότηση των δαπανών παρέμβασης

(i) Μη επιστρεπτέες ενισχύσεις

- Η χρηματοδότηση της δαπάνης προβλέπεται στο κονδύλιο B7-548.

Το προτεινόμενο χρονοδιάγραμμα όσον αφορά τις πιστώσεις έχει ως εξής (σε εκατομμύρια ευρώ):

>ΘΕΣΗ ΠIΝΑΚΑ>

(ii) Σε περίπτωση ενεργοποίησης της εγγύησης του προϋπολογισμού:

- Προσφυγή στο Ταμείο Εγγύησης που δημιουργήθηκε βάσει του κανονισμού (EΚ, ΕΥΡΑΤΟΜ) αριθ. 2728 του Συμβουλίου της 31ης Οκτωβρίου 1994.

- Σε περίπτωση που οι πόροι του Ταμείου Εγγυήσεων δεν επαρκούν, το συμπληρωματικό ποσό θα διατεθεί με μεταφορά από τον προϋπολογισμό:

- κάθε διαθέσιμου περιθωρίου στο αποθεματικό για εγγυήσεις.

- κάθε καθυστερημένης αποπληρωμής στον προϋπολογισμό για την οποία έχει ενεργοποιηθεί η εγγύηση του προϋπολογισμού (βάσει του άρθρου 27 παράγραφος 3 του δημοσιονομικού κανονισμού).

- κάθε διαθέσιμου υπολοίπου εντός του ανώτατου ορίου της κατηγορίας 4 των δημοσιονομικών προοπτικών ή των επαναχρησιμοποιούμενων πόρων της κατηγορίας αυτής.

- Για να τηρήσει τις υποχρεώσεις της, η Επιτροπή μπορεί να εξασφαλίσει προσωρινά την εξυπηρέτηση του χρέους με πόρους από τα ταμειακά διαθέσιμά της. Στην περίπτωση αυτή εφαρμόζεται το άρθρο 12 του κανονισμού (EΟΚ, Ευρατόμ) αριθ. 1552/89 του Συμβουλίου της 29.5.1989.

8. μετρα προληψης τησ απατησ

Η συνδρομή θα καταβληθεί απευθείας στην Κεντρική Τράπεζα της δικαιούχου χώρας μόνο αφού οι υπηρεσίες της Επιτροπής σε συνεργασία με την οικονομική και δημοσιονομική επιτροπή και τις υπηρεσίες του ΔΝΤ και της Παγκόσμιας Τράπεζας, εξακριβώσουν ότι οι μακροοικονομικές πολιτικές που εφαρμόζονται στην πρώην Γιουγκοσλαβική Δημοκρατίας είναι ικανοποιητικές και ότι τηρούνται οι ειδικοί όροι που έχουν τεθεί για τη χορήγηση της παρούσας συνδρομής.

9. στοιχεια αναλυσησ κοστουσ/αποτελεσματικοτητασ

α) Αιτιολόγηση της δράσης και ειδικοί στόχοι

Η χρηματοδοτική συνδρομή θα στηρίξει τις μεταρρυθμιστικές προσπάθειες της πρώην Γιουγκοσλαβικής Δημοκρατίας της Μακεδονίας και θα συμπληρώσει τη χρηματοδότηση που θα παράσχει η διεθνής Κοινότητα στο πλαίσιο προγράμματος υπό την εποπτεία του ΔΝΤ (Staff Monitored Programme). Θα αμβλύνει τους περιορισμούς που αντιμετωπίζει η χώρα από πλευράς εξωτερικής χρηματοδότησης, θα βελτιώσει τις αναπτυξιακές προοπτικές της και θα τη βοηθήσει να αντιμετωπίσει τις σοβαρές οικονομικές και κοινωνικές συνέπειες της κρίσης στην περιοχή αυτή.

β) Παρακολούθηση και αξιολόγηση

Η προτεινόμενη συνδρομή έχει μακροοικονομικό χαρακτήρα και η παρακολούθηση και αξιολόγησή της γίνεται στο πλαίσιο προγράμματος υπό την εποπτεία του ΔΝΤ που εφαρμόζει η πρώην Γιουγκοσλαβική Δημοκρατία της Μακεδονίας.

Οι υπηρεσίες της Επιτροπής θα παρακολουθούν την εφαρμογή της δράσης μέσω ειδικού συστήματος δεικτών μακροοικονομικής και διαρθρωτικής πολιτικής που θα συμφωνηθούν με τις αρχές της δικαιούχου χώρας. Θα συνεργαστούν επίσης στενά με τις υπηρεσίες του ΔΝΤ και της Παγκόσμιας Τράπεζας και θα επωφεληθούν από τις αξιολογήσεις στις οποίες προβαίνουν οι οργανισμοί αυτοί όσον αφορά τα αποτελέσματα των μεταρρυθμίσεων στην πρώην Γιουγκοσλαβική Δημοκρατία της Μακεδονίας.

Η προτεινόμενη πρόταση απόφασης του Συμβουλίου προβλέπει την υποβολή στο Ευρωπαϊκό Κοινοβούλιο και στο Συμβούλιο ετήσιας έκθεσης στην οποία περιέχεται αξιολόγηση της εφαρμογής της παρούσας δράσης.

10. διοικητικεσ δαπανεσ

Το παρόν μέτρο έχει έκτακτο χαρακτήρα και δεν θα προκαλέσει αύξηση του προσωπικού της Επιτροπής.